armvectores/hy_wikipedia_2023 huggingface dataset:
Տեուլ սյուր Մեր

Տեուլ սյուր Մեր (ֆր.՝ Théoule-sur-Mer), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Մանդելյո լա Նապուլ կանտոնում։ Մինչև 2015 թվականի մարտը կոմունան վարչականորեն ընդգրկված էր Արևմտյան Մանդելյո-Կանն լուծարված կանտոնի կազմում (Գրաս շրջան)։
Կոմունայի տարածքը կազմում է 10.49 կմ², 2006 թվականին բնակչությունը կազմել է 1499 մարդ աճի միտումով, 2012 թվականին՝ 1526 մարդ, բնակչության խտությունը՝ 145.5 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 1538 մարդ, 2012 թվականին՝ 1526 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 996 բնակիչներից 720-ը եղել են տնտեսապես ակտիվ, 276-ը՝ ոչ ակտիվ (ակտիվության գործակիցը կազմել է 72.3 %, 1999 թվականին եղել է 72.9 %: Աշխատունակ տարիքի 720 ակտիվ բնակիչներից աշխատում էին 654-ը (379 տղամարդ և 275 կին), 66 հաշվառված էին որպես գործազուրկ (26 տղամարդ և 40 կին)։ Աշխատունակ տարիքի 276 ոչ ակտիվ բնակիչներից 64-ը եղել են աշակերտներ կամ ուսանողներ, 96-ը՝ թոշակառուներ, իսկ 116-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 741 հարկատու տնային տնտեսություններ, որտեղ ապրում էր 1457.5 մարդ։ Մեկ հարկատուին բաժին ընկնող շահույթը կազմել է 20542 եվրո։


== Ծանոթագրություններ ==


== Արտաքին հղումներ ==
Տեուլ սյուր Մեր կոմունայի քաղաքապետարանի պաշտոնական կայք (ֆր.)
Մարիա Քրիստինա Ավստրիացի

Մարիա Քրիստինա Ավստրիացի (գերմ.՝ Maria Christina Désirée Henriette Felicitas Rainiera von Habsburg-Lothringen), հուլիսի 21, 1858(1858-07-21)[…], Židlochovice Castle, Ժիդլոհովիցե - փետրվարի 6, 1929(1929-02-06)[…], Մադրիդ, Իսպանիա), Իսպանիայի թագուհի-կոնսորտ, Իսպանիայի թագավոր Ալֆոնսո XII-ի երկրորդ կինը, նրա մահից հետո՝ Իսպանիայի ռեգենտը մինչև որդու՝ Ալֆոնսո XIII–ի ծնունդը, ապա նաև՝ նրա անչափահասության տարիներին (սկսած 1885 թվականից մինչև 1902 թվականը)։


== Կենսագրություն ==
Ծնվել է Մորավիայում, Բրնոյի մոտ՝ Գրոսս-Զեելովիցի ամրոցում, էրցհերցոգ Կարլ Ֆերդինանդի և էրցհերցոգուհի Ելիզավետայի ընտանիքում։ Հայրական ճյուղով Կարլ Լյուդվիգ Ավստիացու՝ Տեշինյան դքսի և Հենրիետտա Նասաու` Վեյլբուրգսկու թոռնուհին է։ Ընտանիքում նրան անվանում էին Քրիստա։
1879 թվականի նոյեմբերի 29-ին Մադրիդի Ատոչի բազիլիկում կայանում է Մարիա Քրիստինայի ամուսնությունը Իսպանիայի թագավոր Ալֆոնսո XII-ի հետ։ Այդ ամուսնությունից ծնվել են երեք երեխաներ։

Ինֆանտուհի Մարիա դե լաս Մերսեդես (1880-1904) Ամուսնացել է արքայազն Կառլոս Բուրբոն-Սիցիլիացու հետ։
Ինֆանտուհի Մարիա Թերեզա (1882-1912)՝ Ամուսնացել է արքայազն Ֆերդինանդ Բավարացու հետ։
Ալֆոնսո XIII (ծնվել է հոր մահից հետո)(1886-1941)՝ Վիկտորիա Եվգենիա Բատտենբերգի ամուսինը։


== Այրի թագուհի և ռեգենտ ==

Երբ թագավորը 1885 թվականի նոյեմբերի 25-ին մահացավ թոքախտից, թագուհին հղի էր իր երրորդ երեխայով։ Քանի որ թագի ժառանգումը պայմանավորված էր այդ երեխայի սեռից (եթե լույս աշխարհ գար երրորդ աղջիկը, գահ կբարձանար ավագը), գահը հռչակվեց թափուր մինչ երեխայի ծնունդը, իսկ թագուհին հայտարավեց ռեգենտուհի։ 1886 թվականի մայիսի 17-ին ծնվեց որդի՝ Ալֆոնսո XIII-ը։ Մինչ 1902 թվականին նրա 16 տարին լրանալը, Մարիա Քրիստինան շարունակեց իր ռեգենտական պարտականությունները կատարելը։
1929 թվականին նա մահացավ Մադրիդի Թագավորական պալատում, թաղվել է Էսկորիալում։


== Ծանոթագրություններ ==


== Գրականություն ==
Campos y Fernández de Sevilla, Francisco-Javier. María Cristina de Habsburgo y la Regencia, 1885—1902. San Lorenzo de El Escorial։ Estudios Superiores del Escorial, Real Colegio Universitario «María Cristina», 1994.
Cancio R. Capote, Rita Maria. The Function of Maria Christina of Austria’s Regency, 1885—1902, in Preserving the Spanish Monarchy. México։ Ediciones Botas, 1957.
Figueroa y Torres, Alvaro de, Conde de Romanones. Doña María Cristina de Habsburgo Lorena, la discreta regente de España. Madrid։ Espasa-Calpe, 1934.
Martín Alonso, Aurelio. Diez y seis años de regencia, María Cristina de Hapsburgo-Lorena, 1885—1902. Barcelona։ L. Tasso, 1914.
Thoma, Helga. Habsburgs letzte Herrscherin։ Maria Christine, Erzherzogin von Österreich, Königin-Regentin von Spanien. Wien-Klosterneuburg։ Edition Va Bene, 2003.
Wormeley Latimer Elizabeth (1907)։ Spain in the Nineteenth Century։ Chicago: A.C. McClurg & Co 


== Արտաքին հղումներ ==
Imperial House of Austria Archived 2008-12-19 at the Wayback Machine.
Royal House of Spain Archived 2009-04-19 at the Wayback Machine.
Օրինջ շրջան (Կալիֆոռնիա)

Անվան այլ կիրառումների համար տե՛ս՝ Օրինջ շրջան (այլ կիրառումներ)Օրինջ շրջան (անգլ.՝ Orange County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 2046 կմ² է, բնակչությունը՝ 3010232 մարդ (2010 թ. տվյալներով)։ Շրջկենտրոնն է Սանտա Անա բնակավայրը։ Կազմավորվել է 1889 թ.։


== Արտաքին հղումներ ==
Տվյալներ ԱՄՆ վիճակագրության բյուրոյի կայքում(չաշխատող հղում)
Բասկետ-հոլ (Կազան)

«Բասկետ-հոլ» (թաթ.՝ «Баскет-холл»), փակ բազմաֆունկցիոնալ մարզասրահ Թաթարստանի մայրաքաղաք Կազանում, Ռուսաստանում բասկետբոլային առաջին պալատը։ «ՈՒՆԻԿՍ» բասկետբոլային ակումբի (Սուպերլիգա Ա) տնային ասպարեզն է, Կազանի 2013 թվականի Ունիվերսիադայի ամենակարևոր մարզակառույցներից մեկը։ Բացի այդ, «Բասկետ-հոլն» օգտագործվում է համերգներ, սեմինարներ և հանրային այլ միջոցառումներ անցկացնելու համար։


== Պատմություն ==
Հաշվի առնելով այն հանգամանքը, որ համալսարանական մարզամշակութային «ՈՒՆԻԿՍ» համալիրը չէր բավարարում բասկետբոլային «ՈՒՆԻԿՍ»-ի կարիքներին, ակումբի, քաղաքի և հանրապետության ղեկավարությունը որոշեց կառուցել մասնագիտացված մարզասրահ։ «Բասկետ-հոլը» նախագծվել է տեղի «Թաթինվեստգրաժդանպրոյեկտ» ինստիտուտի կողմից` օտարերկրյա ենթակապալառուների մասնակցությամբ։ Կառուցել է թուրքական «Օդաք» ընկերությունը։ 2002 թվականին շահագործման է հանձնվել Փոքր դահլիճը, իսկ 2003 թվականի օգոստոսին՝ Մեծ սրահը։ 2005 թվականին մարզասրահը ստացել է «Ռուսաստանի մարզական փառքի պատկերասրահ (ԳՐՈՍՍ) - Ռուսաստանի մարզական արդյունաբերություն» առաջին մրցանակը՝ «Ռուսաստանի լավագույն մարզական համալիր» անվանակարգում։
2004 թվականից «Բասկետ-հոլում» անցկացվում են բասկետբոլի, վոլեյբոլի, գեղարվեստական մարմնամարզության, ծանրամարտի, բադմինտոնի, համալիր մարտարվեստի, գոտիներով ըմբշամարտի և այլ մարզաձևերի միջազգային և համառուսաստանյան խոշոր մրցումներ (օրինակ, Եվրալիգայի «Չորսի եզրափակիչը»)։ 2011 թվականի ապրիլին «Բասկետ-հոլում» տեղի է ունեցել ծանրամարտի Եվրոպայի առաջնությունը, իսկ 2015 թվականին` ակրոբատիկ ռոքնռոլի աշխարհի ու Եվրոպայի առաջնությունները։
Համալիրում համերգներով հանդես են եկել «A-ha», «Դիփ Փարփլ», «ԴԴՏ» խմբերը, Պատրիսիա Կաասը, Նիկոլայ Բասկովը և հայտնի այլ խմբեր ու կատարողներ։ Այստեղ ավանդաբար անցկացվում են բերքի հանրապետական և քաղաքային տոները, տոնածառի հանդեսներ, դպրոցական վերջին զանգի արարողություններ, սթափության տոնը և այլն։
Նախքան «Սանկտ Պետերբուրգ» վոլեյբոլային պալատի հայտնվելը, «Բասկետ-հոլը» նաև վոլեյբոլի «Զենիթ» ակումբի (նախկին «Դինամո-Թաթտրանսգազ») տնային ասպարեզն էր։


== Հետաքրքիր փաստեր ==
Համանման նախագծով ավելի ուշ մարզասրահներ են կառուցվել Կալինինգրադում («Յանտարնի» ՄՀ, 2009) և Կրասնոդարում («Բասկետ-հոլ» ՄՀ, 2011)։
2011 թվականի հոկտեմբերին, ՈՒԼԵԲ Եվրալիգայի մեկնարկին «ՈՒՆԻԿՍ»-ի նախապատրաստվելու ընթացքում, մարզասրահում տեղադրվեցին Նատա-Ինֆո ընկերության արտադրած նոր տեսակողեր։ 16 մմ քայլով տեսակողը բաղկացած է 6 հատվածից, որոնցից յուրաքանչյուրն ունի 6400×640 մմ տեղեկատվական դաշտի չափ։ Սա համապատասխանում է ՖԻԲԱ-ի ընթացիկ տեխնիկական կանոնակարգի պահանջներին։
Շենքի բոլոր կողերի վերին մասում տեղադրված են հսկայական նարնջագույն բասկետբոլային գնդակների տեսքով փոքր ճարտարապետական ձևեր։


== Արտաքին հղումներ ==
Մարզասրահի էջը ՈՒՆԻԿՍ ԲԱ-ի կայքում
Մարզասրահի էջը Ունիվերսիադա-2013-ի կայքում


== Ծանոթագրություններ ==
Պղնձի հիմնային կարբոնատ

Պղնձի հիմնային կարբոնատ, աղերի դասին պատկանող քիմիական միացություն, ավելի ճշգրիտ անվանումը պղնձի (II) հիդրօքսոկարբոնատ։ Իոնական միացություն բաղկացած պղնձի Cu2+, կարբոնատ CO32- և հիդրօքսիլ OH- իոններից։ Անվանումը համապատասխանում է ավելի շուտ Cu2CO3(OH)2 բանաձևին։ Կանաչ բյուրեղային պինդ նյութ, բնության մեջ հանդիպում է մալաքիտ միներալի ձևով։ Հնագույն ժամանակներից օգտագործվել է որպես գունանյութ և մինչև հիմա օգտագործվում է գեղանկարիչների ներկերում կանաչ գույնի տարբեր երանգներով։ 
Երբեմն այս անվանումն օգտագործվում է  Cu3(CO3)2(OH)2 նյութի համար, որը կապույտ գույնի պինդ բյուրեղային նյութ է, հայտնի որպես ազուրիտ միներալ։ Այն նույնպես օգտագործվել է որպես գունանյութ, երբեմն «լեռնային կապույտ» կամ «կապույտ կանաչ» անուններով։ Ինչպես մալաքիտը, այնպես էլ ազուրիտը կարելի է հայտնաբերել արույրի, բրոնզի ու պղնձի հողմահարված կանաչ փառանման գոյացության մեջ։ Միջավայրից կախված փառի բաղադրությունը կարող է փոփոխվել, ծովի ջրի միջավայրում կարող է ի հայտ գալ պղնձի հիմնային քլորիդ, քաղաքային միջավայրում կարող են ներկա գտնվել հիմնային սուլֆատներ։
Այս միացությանը հաճախ սխալ անվանում են տալիս նույնիսկ քիմիական հոդվածներում, այն է «պղնձի կարբոնատ», բայց իսկական պղնձի (II) կարբոնատը CuCO3 բնության մեջ չի հանդիպում, այն քայքայվում է ջրի և խոնավության պայմաններում և սինթեզվել է միայն 1973 թվականին բարձր ջերմաստիճանային ու ճնշման ռեժիմում։


== Ստացում ==
Պղնձի հիմնային կարբոնատը ստանում են պղնձի (II) սուլֆատի և նատրիումի կարբոնատի ջրային լուծույթները բարձր ջերմաստիճանում ու ճնշման տակ փոխազդեցության մեջ դնելիս։ Պղնձի հիմնային կարբոնատը նստվածքի ձևով նստում է և անջատվում է ածխաթթու գազ CO2։

2 CuSO4 + 2 Na2CO3 + H2O =  Cu2(OH)2CO3 + 2 Na2SO4 + CO2Պղնձի հիմնային կարբոնատը կարելի է ստանալ նաև պղնձի (II) սուլֆատի և նատրիումի հիդրոկարբոնատի ջրային լուծույթների փոխազդեցությունից նորմալ պայմաններում։ Պղնձի հիմնային կարբոնատը լուծույթից անջատվում է նստվածքի ձևով, և այս դեպքում ևս անջատվում է ածխաթթու գազ։

2 CuSO4 + 4 NaHCO3 = Cu2(OH)2CO3 + 2 Na2SO4 + 3 CO2 + H2O


== Հատկություններ ==
Պղնձի հիմնային կարբոնատը այնպիսի թթուների ազդեցությամբ, ինչպիսին է աղաթթուն HCl, քայքայվում է՝ առաջացնելով պղնձի (II) քլորիդ և ածխաթթու գազ CO2:   
(CuOH)2CO3 + 4HCl = 2CuCl2 + CO2 + 3H2O
1974 թվականին ֆրանսիցի քիմիկոս Ժոզեֆ Լուի Պրուստը (1754–1826) պղնձի կարբոնատը քայքայեց մինչև CuO և CO2:(CuOH)2CO3 = 2CuO + CO2  + H2O
Պղնձի հիմնային կարբոնատներ մալաքիտը և ազուրիտը, երկուսն էլ քայքայվում են առաջացնելով պղնձի (II) օքսիդ CuO և ածխաթթու գազ CO2:


== Կիրառումներ ==

Ինչպես մալաքիտը, այնպես էլ ազուրիտը պղնձի հիմնային կարբոնատներ են և օգտագործվում են որպես ներկանյութ։ Ազուրիտի կիրառման օրինակներից է հանդիսանում Բալտազար Գարբիեյի ընտանիքի դիմանկարը, որը պատկանում է Պիտեր Պաուլ Ռուբենսի վրձնին։ Դեբորա Քիփի կանաչ կիսաշրջազգեստը ներկված է ազուրիտով, կապտականաչով (ազուրիտի արհեստական տեսակ), դեղին օքրայով, կապար անագային դեղինով և «դեղին լճով»։ Ակնհայտ է, որ կանաչ գույնը ստացվել է կապույտ և կանաչ գունանյութերը խառնելու ճանապարհով։


== Տես նաև ==
Մալաքիտ
Ազուրիտ


== Ծանոթագրություններ ==


== Արտաքին հղումներ ==
National Pollutant Inventory – copper and compounds fact sheet
Azurite at ColourLex
Blue verditer at ColourLex
Կրասնովկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ԿրասնովկաԿրասնովկա (ուկրաիներեն՝ Краснівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Կրասնովկա գյուղում բնակվում էր 782 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռադյանսկոե (գյուղ, Լիտինկայի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1923 թվականին։
2001 թվականի տվյալներով Ռադյանսկոե գյուղում բնակվում էր 376 մարդ։ Բնակավայրը զբաղեցնում է 0,057 կմ² տարածք։ Բնակչության խտությունը կազմում էր 6596,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1905

1905 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1905 թվականն է, 
XX դարի 5-րդ տարին։


== Դեպքեր ==


== Ծնունդներ ==
Հունվարի 15 - Աղասի Սարգսյան (պետական գործիչ), խորհրդային պետական և կուսակցական աշխատող, ՀԽՍՀ վաստակավոր իռիգատոր (1960):
Մարտի 5 - Սերոբեր Եղիկյան, հայ քիմիկոս, դոկտոր։
Մարտի 8 - Խորխե Սալամեա, կոլումբիացի գրող, պետական և հասարակական գործիչ։
Ապրիլի 11 - Աթիլա Յոժեֆ, հունգարացի բանաստեղծ
Մայիս 7 - Վահան Դաքեսյան, հայ բանաստեղծ, արձակագիր, (վ. 1982)
Մայիսի 8 - Դորի Ամիրբեկյան, դերասան։
Մայիս 24 - Միխայիլ Շոլոխով, ռուս արձակագիր, հրապարակախոս, Նոբելյան մրցանակի դափնեկիր (վ. 1984):
Հունիս 21 - Ժան Պոլ Սարտր, ֆրանսիացի փիլիսոփա, վիպագիր, դրամատուրգ, քննադատ, Նոբելյան մրցանակակիր (վ. 1980):
Հունիսի 27 - Լև Կասիլ, ռուս խորհրդային գրող։ ԽՍՀՄ մանկավարժական գիտությունների ակադեմիայի թղթակից անդամ (1965)
Օգոստոս 5 - Արտեմ Միկոյան, ավիակոնստրուկտոր, ՄԻԳ ռազմական օդանավերի ստեղծող (վ. 1970)
Օգոստոս 8 - Վախթանգ Անանյան, հայ արձակագիր (վ. 1980):
Օգոստոսի 28 - Վախթանգ Վռոնսկի, խորհրդային բալետմեյստեր։
Սեպտեմբերի 1 - Թամար Աբակելիա, վրացի նկարչուհի, քանդակագործ (վ. 1953):
Սեպտեմբերի 15 - Վարդան Աճեմյան, ռեժիսոր (վ. 1977):
Հոկտեմբեր 10 - Ալեքսանդր Մելիքփաշայան, դիրիժոր (վ. 1964):
Դեկտեմբերի 26 - Մարիո Վարլիեն, ավստրո-հունգարացի ֆուտբոլիստ, Հենակետային Կիսապաշտպան։ Զբաղվել է նաև մարզչական կարիերայով։
Պետրոս Կոնտուրաջյան, հայ նկարիչ։
Լեոնիդ Մարտինով, ռուս խորհրդային բանաստեղծ։
Աշոտ Շայբոն - գրող, արձակագիր, դրամատուրգ (վ. 1982):
Լևոն Զավեն Սյուրմելյան - ամերիկահայ անգլագիր գրող, բանասեր (վ. 1995):


== Մահեր ==
Փետրվարի 13 - Կոնստանտին Սավիցկի, ռուս կենցաղանկարիչ, Գեղարվեստի կայսերական ակադեմիայի իսկական անդամ, ակադեմիկոս, Գեղարվեստական շրջիկ ցուցահանդեսների ընկերության անդամ, մանկավարժ, Պենզայի կերպարվեստի ուսումնարանի առաջին տնօրենը
Մարտի 12 - Ռոմանոս Սետեֆճյան, հայ դերասան, դրամատուրգ
Մարտ 19 - Մակար Եկմալյան, հայ կոմպոզիտոր (ծ. 1856)
Մարտ 24 - Ժյուլ Վեռն, ֆրանսիացի գրող (ծ. 1828)
Հոկտեմբերի 1 - Արշակ Ագապյան, հայ գյուղագիր, մանկավարժ, հրապարակախոս։
Մարգար Ժամհարյան, հայ ֆիդայի, վրիժառու, ռազմական գործիչ։
Դոկտոր Լալայան, հայ վրիժառու, ֆիդայի։
Կաուչուկատու բույսեր

Կաուչուկատու բույսեր, իրենց որոշ հյուսվածքներում բնական կաուչուկ գոյացնող բույսեր։ Կախված այն բանից, թե կաուչուկը որ հյուսվածքում է կուտակվում, դրանք բաժանվում են. 

լատեքսայինի (կաուչուկը կուտակվում է կաթնահյութում՝ լատեքսում)
պարենքիմային (առանցքային օրգանների՝ արմատի և ցողունի պարենքիմայում)
քլորենքիմային (տերևի և մատղաշ ընձյուղների կանաչ հյուսվածքներում)Արդյունաբերական նշանակություն ունեն լատեքսային կաուչուկատու բույսերը։ Դրանցից կարևորագույնը բրազիլական հևեյան է, որը տալիս է բնական կաուչուկի համաշխարհային արտադրանքի 95%-ը։ 30-40 մ բարձրությամբ ծառ է, մշակվում է Հարավ-Արևելյան Ասիայում, Հասարակածային Աֆրիկայում, Հարավային և Կենտրոնական Ամերիկայում։ Պարենքիմային կաուչուկատու բույսերից են աստղածաղկազգիների ընտանիքի կոկ-սագիզ, կրիմ-սագիզ, տաու-սագիզ բազմամյա խոտաբույսերը, որոնք աճում են բարեխառն կլիմայի գոտում, օրինակ Ղազախստանում։ Դրանցից գվայուլան մշակվում է Ադրբեջանում, Տաջիկստանում։ Քլորենքիմային կաուչուկատու բույսերը արտադրական նշանակություն չունեն։
Կանաչ լեռներ

Կանաչ լեռներ (անգլ.՝ Green Mountains), լեռնաշղթա Ամերիկայի Միացյալ Նահանգների Վերմոնտ նահանգում։ Նույն լեռնաշղթայի մի մասը, որը գտնվում է Մասաչուսեթսի և Կոնեկտիկուտի տարածքում, կրում է «Բերկշիր» կամ «Բերկշիր Հիլս» անվանումը, իսկ Քվեբեքի հատվածը կրում է «Սյութոնի լեռներ» (անգլ.՝ Sutton Mountains, ֆր.՝ Monts Sutton) անվանումը։ Համարվում է Ապալաչյան լեռների մի մասը։
Երկարությունը կազմում է մոտավորապես 400 կիլոմետր։ Ամենաբաձր գագաթը՝ Մանսվիլդը, գտնվում է ծովի մակարդակից 1339 մետր բարձրության վրա։
Ի պատիվ Կանաչ լեռների Վերմոնտ նահանգը կրում է պաշտոնական «Կանաչ լեռների նահանգ» անվանումը։
Լեռնաշղթան կազմված է բյուրեղային ապարներից, իսկ լանջերը պատված են փշատերև անտառներով։


== Ծանոթագրություններ ==


== Արտաքին հղումներ ==
Peakware.com Archived 2016-09-27 at the Wayback Machine.
Գոլոմազդովո

Գոլոմազդովո (ռուս.՝ Голомаздово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (748)

Ժողովածու (748), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 748 թվի տակ։ Ձեռագիրը գրվել է 1731 թվականին Հակոբ դպիր գրիչի կողմից Եվդոկիայում։ Ստացողը եղել է Պետրոս Ջահուկեցին։ Գրված թղթի վրա, որը ունի 16.3×11 չափս։ Ձեռագիրը կազմված է 342 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ։ Հիշատակարաններ՝ 115ա։


== Բովանդակություն ==
Մովս․ Ջուղայեցւոյ Համառօտ ժողովածու ի պետս բանասիրաց, Քարոզք։
Բան վասն քահանայութեան։
Օրհնութիւնք յետ քարոզին։


== Ծանոթագրություններ ==
Յուշալա (գյուղ, Տուգուլիմսկի քաղաքային օկրուգ)

Յուշալա (ռուս.՝ Юшала), գյուղ Ռուսաստանի Սվերդլովսկի մարզի Տուգուլիմսկի քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 4239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչքար (այլ կիրառումներ)

Խաչքար, կարող է վերաբերել՝

Խաչքար - փորագրված, որպես կանոն ուղղաձիգ տեղադրվող տափակ քարե սալ
Խաչքար - գյուղ Արևմտյան Հայաստանում, Կիլիկիայի Զեյթունի գավառակում
Խորհրդային բանակի հրապարակ

Խորհրդային բանակի հրապարակ (ռուս.՝ Площадь Советской Армии), հրապարակ Ռուսաստանի Եկատերինբուրգ քաղաքում։ Հրապարակը գտնվում է քաղաքի պատմական մասում, Քաղաքային լճակից դեպի արևելք։ Սահմանափակվում է Լունաչարսկու, Մամին-Սիբիրյակի և Մայիսմեկյան փողոցներով։


== Նկարագրություն ==
Հրապարակում տեղակայված է Սպաների շրջանային տան շենքը (կառուցվել է նախապատերազմյան ժամանակներում), որի աջ թևում գտնվում է Ուրալի զինվորական օկրուգի պատմության թանգարանը։ Թանգարանի ներքին բակում ցուցադրված են ծանր ռազմական տեխնիկայի նմուշներ։
Հրապարակում գտնվում են նաև «Սև վարդակակաչ» և «Չեչնիա» հուշարձանները, Աֆղանստանում և Չեչնիայում զոհված եկատերինբուրգցի հերոսների ծառուղին։
Հրապարակի մի կողմը զբաղեցնում է այն շենքը, որտեղ տեղակայված են պետական գերատեսչությունները, մասնավորապես՝ Սվերդլովսկի մարզի պետական գույքի կառավարման նախարարությունը։


== Պատկերասրահ ==

		


== Գրականություն ==
Рабинович Р. И., Шерстобитов С. Л. Улицы Свердловска. — 2-е издание. — Свердловск: Средне-Уральское книжное издательство, 1965. — 25 000 экз.
Худякова М. Ф. Улицы Екатеринбурга. — Екатеринбург: Средне-Уральское книжное издательство, 2003. — 336 с. — ISBN 5-7529-0048-4


== Աղբյուրներ ==
«Площадь Советской Армии» (ռուսերեն)։ EkatGid.ru։ Արխիվացված օրիգինալից 2013-06-08-ին։ Վերցված է 2013-06-08 
Елена Таскина (2011-04-25)։ «В Екатеринбурге открыли Аллею героев-свердловчан, погибших в Афганистане и Чечне» (ռուսերեն)։ Новый Регион 2։ Արխիվացված է օրիգինալից 2013-06-08-ին։ Վերցված է 2013-06-08 
Площадь Советской Армии на Wikimapia
Սպոնգիոլիտ

Սպոնգիոլիտ, սպոնգոլիթ, կայծքարային ապար, կազմված է օպալից (խալցեդոն) և կայծքարային սպունգների բազմաթիվ սպիկուլներից։ Բեկորային նյութը սովորաբար բաղկացած է քվարցից, գլաուկոնիտից, երկաթի հիդրօքսիդներից, երբեմն ռադիոլյարիտների և ֆորամինիֆերների խեցիներից։ Սպոնգիոլիտները սովորաբար ամուր, երբեմն բավական վւխրուն գոյացումներ են, որոնք վերագրվում են ծանծաղջրյա, մերձցամաքային նստվածքներին։ Հայտնի է Կովկասյան լեռնաշղթայի հյուսիսային և հարավ-արևելք ծայրամասերի երրորդական, Փարիզի ավազանի կավճի նստվածքներում և այլ վայրերում։ Սպոնգոլիթ, կայծքարային ապար, կազմված է օպալից (խալցեդոն) և կայծքարային սպունգների բազմաթիվ սպիկուլներից։ Բեկորային նյութը սովորաբար բաղկացած է քվարցից, գլաուկոնիտից, երկաթի հիդրօքսիդներից, երբեմն ռադիոլյարիտների և ֆորամինիֆերների խեցիներից։ Սպոնգիոլիտները սովորաբար ամուր, երբեմն բավական փխրուն գոյացումներ են, որոնք վերագրվում են ծանծաղջրյա, մերձցամաքային նստվածքներին։ Հայտնի է Կովկասյան լեռնաշղթայի հյուսիսային և հարավ-արևելք ծայրամասերի երրորդական, Փարիզի ավազանի կավճի նստվածքներում և այլ վայրերում։
Մարիե Հյոգ

Մարիե Հյոգ (ապրիլի 15, 1866(1866-04-15), Կանգեսուն, Telemark, Նորվեգիա - փետրվարի 22, 1949(1949-02-22), Օսլո, Նորվեգիա), նորվեգացի լուսանկարիչ և սուֆրաժիստ։ Հյոգի հրատարակած աշխատանքը բնույթով ավանդական է, իսկ նրա անձնական լուսանկարները, ներառյալ նրա ընկերոջ՝ Բոլեթ Բերգի արածները, շոշափում են գենդերային գաղափարներ։ Նա հիմնադրել է Հորթեն քննարկման միությունը, որ առ այսօր ակտիվ է։ Հյոգը նաև ձեռնարկել է Նորվեգիայի կանանց քվեարկության ազգային միության Հորթենի մասնաճյուղը, Հորթենի Կանանց խորհուրդը և Հորթենի Տուբերկուլոզի միությունը։


== Կենսագրություն ==
Հյոգը ծնվել է 1866 թվականի ապրիլի 15-ին Կանգեսունում։ Լուսանկարչություն սովորել է Բրևիկում, ավարտել է 1890 թվականին։
1890-1895 թվականներին ապրել է Ֆինլանդիայում և որպես լուսանկարիչ աշխատել Էկենասում և Հանկոյում։ Այստեղ նրա վրա մեծ ազդեցություն է թողել ֆիննական կանանց իրավունքների շարժումը։
1895 թվականին Հյոգը Բոլեթ Բերգի հետ միասին Ֆինլանդիայից տեղափոխվեց Հորթեն։ Բերգը հինգ տարով փոքր էր Հյոգից և հավանաբար լուսանկարչություն սովորել է Ֆինլանդիայում ապրելու տարիներին։ Հյոգն ու Բերգը հաստատվեցին և ստեղծեցին իրենց լուսանկարչական ստուդիան, որը կոչվում էր Բերգ և Հյոգ։ Հյոգն այդ ստուդիան օգտագործում էր ոչ միայն լուսանկարչության համար, այլև հանդիպումներ էր կազմակերպում ֆեմինիզմով և կանանց քվեարկության իրավունքով մտահոգված կանանց հետ։
1903 թվականին Հյոգն ու Բերգը տեղափոխվեցին Քրիստիանիա, որտեղ շարունակեցին պրոֆեսիոնալ լուսանկարչի աշխատանքը՝ հիմնականում անելով բեմական նկարներ և դիմանկարներ։
Նրանք միասին հիմնադրեցին «Berg og Høghs Kunstforlag A.S.» հրատարակչությունը, տպագրեցին գրքեր, օրինակ՝ եռահատոր «Norske Kvinder»-ը, որը ներկայացնում է նորվեգացի կանանց պատմությունը։
Մարիե Հյոգը մահացել է 1949 թվականի փետրվարի 22-ին Օսլոյում։
Մահվանից հետո՝ 1980-ական թվականներին, Հյոգի ապակյա նեգատիվներից շատերը հայտնաբերվեցին ախոռում։ Այդ ախոռը գտնվում էր այն ֆերմայի տարածքում, որտեղ Բերգն ու Հյոգն ապրում էին մինչև իրենց կյանքը վերջը։ Նեգատիվների մի շարքը, որը պիտակավորված էր «անձնական» կոչվող տուփում, պարունակում էր այնպիսի նկարներ, որտեղ Բերգն ու Հյոգը հագել էին տղամարդու հագուստ, ծխում էին և բեղեր ունեին։ Ապակյա նեգատիվներից 440-ը այժմ պահվում է Պրեուս թանգարանի հավաքածուում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
"The 'Private' Photos of Marie Høeg and Bolette Berg: Questioning Gender Roles Circa 1900," Վտանգավոր մտքեր (փետրվարի 27, 2017), Հյոգի նկարներից
"Bolette Berg (1872-1944) and Marie Høeg (1866-1949)," Պրեուս թանգարանի կայքը
Հյոգի զեկույցը (1901)


== Գրականություն ==
Baggethun Rolf (1974)։ Speilet som husket: de første fotografer i Horten (Norwegian)։ Horten: Preus fotohistoriske samling 
Bonge Susanne (1980)։ Eldre norske fotografer: fotografer og amatørfotografer i Norge frem til 1920 (Norwegian)։ Bergen: University Library of Bergen։ ISBN 8271300148
Մուլք (Կամախի գավառ)

Անվան այլ կիրառումների համար տե՛ս՝ Մուլք (այլ կիրառումներ)Մուլք, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ գյուղաքաղաքից 21 կմ հյուիս-արևմուտք, փոքրիկ գետակի բլրապատ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռոբ Կավալլո

Ռոբ Կավալլո (անգլ.՝ Rob Cavallo, մարտի 21, 1963(1963-03-21), Վաշինգտոն, Կոլումբիայի շրջան, ԱՄՆ), ամերիկյան երաժշտական պրոդյուսեր է և գործիքավորող։ Ամենից շատ հայտնի է որպես Green Day խմբի պրոդյուսեր։ Ներկայում հանդիսանում է Warner Bros. Records լեյբլի նախագահ։


== Սկավառակագրություն ==


=== Goo Goo Dolls ===
Dizzy Up the Gir (1998)
Gutterflower (2002)
Let Love In (2006)
Something for the Rest of Us (2010)


=== Green Day ===
Dookie (1994)
Insomniac (1995)
Nimrod (1997)
Warning: (2000)
Shenanigans (2002)
Cigarettes and Valentines (չթողարկված) (2003)
American Idiot (2004)
¡Uno! (2012)
¡Dos! (2012)
¡Tré! (2012)


=== My Chemical Romance ===
The Black Parade (2006)
Danger Days: The True Lives of the Fabulous Killjoys (2010)


=== Այլ աշխատանքներ ===
1995 &Dear You - Jawbreaker
1997 The Beauty Process: Triple Platinum - L7
2000 Sooner or Later - BBMak
2001 Weird Revolution - Butthole Surfers
2001 Blowback - Tricky
2002 Divine Discontent - Sixpence None the Richer
2003 Anthem - Less Than Jake
2003 Say You Will - Fleetwood Mac
2003 My Degeneration - Flashlight Brown
2004 B Is for B-sides - Less Than Jake
2004 Trouble - Bonnie McKee
2005 Room Noises - Eisley
2006 Under the Skin - Lindsey Buckingham
2006 Goodbye Alice in Wonderland - Jewel
2006 Paris - Paris Hilton
2007 Happiness Ltd. - Hot Hot Heat
2007 Rock N Roll Jesus - Քիդ Ռոք
2008 All Sides - O.A.R.
2008 Gift of Screws - Lindsey Buckingham
2008 David Cook - David Cook
2008 Coming To Terms – Carolina Liar
2008 The Sound of Madness - Shinedown
2009 Big Whiskey and the GrooGrux King - Dave Matthews Band
2009 Happy Hour - Uncle Kracker
2009 Hello Hurricane - Switchfoot
2009 For Your Entertainment - Adam Lambert
2009 Brand New Eyes - Paramore
2010 Foxy Shazam - Foxy Shazam
2010 Hang Cool, Teddy Bear - Meat Loaf
2011 People and Things - Jack's Mannequin
2012 Amaryllis - Shinedown


== Ծանուցումներ ==
Կլադկակա

Կլադկակա (շվեդերեն՝ kladdkaka, «կպչուն/ կեղտոտ կարկանդակ» բառից)՝ շվեդական շոկոլադե տորթ մածուկով, կպչուն կազմվածքով։Կան շատ բաղադրատոմսեր, բայց յուրահատկությունը նրանում է, որ պատրաստման ժամանակ չեն օգտագործում սոդա, այստեղից էլ ներսում փխրուն միջուկը՝ խմորում բացակայում են ծակոտիները, ձևավորված ածխաթթվային գազով։ Ուստի միջուկը կարող է երևալ չթխված, հեղուկ։ Նրան երբեմն ուտում են հարած սերուցքով կամ վանիլային պաղպաղակով և ազնվամորիով։
Տորթի ծագումը պարզ չէ, հնարավոր է, նա ծագել է բրաունիի ազդեցությունից կամ ֆրանսիական շոկոլադե տորթի։ Եվս մեկ տեսությունն այն է, որ կլադկական ծագել է Երկրորդ համաշխարհային պատերազմի ժամանակ, երբ կերակրի սոդան դժվար էր ձեռք բերել Շվեդիայում։ Բայց կա կարծիք, որ տորթը հորինվել է վերջերս, 1968 թվականին։


== Պատրաստման եղանակ ==
Բաղադրամասերը՝ կարագ, շոկոլադ, կակաոյի փոշի, շաքարավազ, ալյուր (պարտադիր չէ), ձու, վանիլ, աղ, նուշ, հատապտուղներ, հարած սերուցք։ Տորթ-կարկանդակը թխվում է 15-20 րոպե, այն պատրաստ է, երբ կպչում է դրսից, բայց ներսից մնում է մածուցիկ։


== Ծանոթագրություններ ==
Ճանապարհ (այլ կիրառումներ)

Ճանապարհ անվանումը կարող է վերաբերվել

Ճանապարհ - հաղորդակցության ուղի
Ճանապարհ (վեպ) - ամերիկացի գրող Կորմակա Մաքքարտիի 2006 թ. վեպ
Ճանապարհ (ֆիլմ, 1954) - 1954 թ. իտալական ֆիլմ
Ճանապարհ (ֆիլմ, 1955) - 1955 թ. ԽՍՀՄ ֆիլմ
Ճանապարհ (ֆիլմ, 1961) - 1961 թ. հայկական ֆիլմ
Ճանապարհ (ֆիլմ, 1982) - 1982 թ. թուրքական ֆիլմ
Ճանապարհ (ֆիլմ, 1991) - 1991 թ. ԽՍՀՄ ֆիլմ
Ճանապարհ (ֆիլմ, 2002) - 2002 թ. ռուսական ֆիլմ
Ճանապարհ (ֆիլմ, 2006) - 2006 թ. չինական ֆիլմ
Ճանապարհ (ֆիլմ, 2008) - 2008 թ. իսպանական ֆիլմ
Ճանապարհ (ֆիլմ, 2009) - 2009 թ. ամերիկյան ֆիլմ
Ճանապարհ (ֆիլմ, 2015) - 2015 թ. լիբանական ֆիլմ
(8137) Կվիզ

(8137) Կվիզ (անգլ.՝ Kviz), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 19-ին Կլետի աստղադիտարանի կողմից Կլետում։
Միջին հեռավորությունը Արեգակից կազմում է 2,326737 ա. մ., առավելագույնը մոտենում է 1,8234 ա. մ. հեռավորության վրա և հեռանում 2,8301 ա. մ.։ Արեգակի շուրջ մեկ ամբողջական պտույտ է կատարում 1296,34 երկրային օրվա ընթացքում, իր ուղեծրով շարժվելով միջինում 0,277705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8137) Կվիզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արծվաբեր վանք

Արծվաբեր վանք, գյուղ Մեծ Հայքի Վասպուրական աշխարհի Քաջբերունյաց գավառում, իսկ ապա գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Վանա լճի հյուսիսային կողմում, Արճեշի հովտում։


== Բնակչություն ==
1909 թվականին ուներ 14 տուն հայ բնակիչ։


== Պատմամշակութային կառույցներ ==
Գյուղում էր գտնվում հռչակավոր Արծվաբեր Ս․ Աստվածածին վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռամզես X

Ռամզես X, Հին Եգիպտոսի XX դինաստիայի փարավոն (Ռամեսիդա), մոտավորապես կառավարել է մ.թ.ա. 1108-1105 թվականներին։


== Կենսագրություն ==
Հնարավոր է Ռամզես X-ը եղել է Ռամզես IX-ի որդին կամ նրա փեսան, ինչպես նաև թագուհի Թիթիի ամուսինը, բայց դա առանց ապացույցի է։ Ամեն դեպքում, Թիթին, որը հայտնի է որպես «փարավոնի դուստր, փարավոնի կին և փարավոնի մայր», ավելի քան համապատասխանում է Ռամզես X-ի կնոջ դերին։ Եթե Ռամզես X-ը ճանաչեր Ռամզես IX-ին՝ որպես հայր, ապա նրա մայրը կլիներ թագուհի Բակենվերելը։
Այս փարավոնի մասին գրեթե ոչինչ հայտնի չէ, բացառությամբ այն բանի, որ նրա կառավարման ժամանակ երկրում խառնաշփոթ էր տիրում և շարունակվում էր դամբարանների թալանը։ Թալանվել են Սեթի I-ի կանանցից մեկի գերեզմանը, Ամենհոտեպա III-ինը և այլն։ Նույնիսկ նրա կառավարաման տևողությունը հստակ հայտնի չէ։ Նրա կառավարման առաջին և երկրորդ տարվա վկայությունները հայտնաբերվել են Թուրինյան պապիրուսի վրա 1932-1939 թվականներին։ Կառավարման երրորդ տարվա մասին պահպանվել է արքայական բնակավայրի աշխատողների գյուղում հայտնաբերված Դեյր ալ-Մեդինա գերեզմանատան գրառումները։
Գրառումները ցույց են տալիս, որ Ռամզես X-ի կառավարման 3-րդ տարում Պերետի սեզոնի (այսինքն, «Կրակոցներ») 3-րդ ամսվա 6-րդ, 9-րդ, 11-րդ, 12-րդ, 18-րդ, 21-րդ և 24-րդ օրերը աշխատողները ստիպված էին ոչինչ չանել և չեն գնացել աշխատանքի «անապատի բնակիչներից» (այսինքն, լիբիացիներից) վախի պատճառով։ Սա ակնհայտորեն ցույց է տալիս, որ լիբիական հրոսակախմբերի վայրագությունները ընդգրկել էր ամբողջ երկիրը և նրանց հարձակումները հասնում էին մինչև Թեբե։
Ռամսես X-ը Նոր Թագավորության վերջին փարավոնն էր, որի անունը վավերացված է Նուբիայում, նրա թագավորական անունը պահպանվել է Անիբա տաճարի սյան վրա։ Ինչպես նաև պահպանվել է փոքրիկ քարակոթող և գրություն Կառնակ տաճարում։
Արքաների հովտում (KV18) գտնվող Ռամզես X-ի գերեզմանը անավարտ է և կասկածելի է, որ նա այնտեղ երբևէ թաղված է եղել։ Այս գերեզմանից հայտնաբերված թաղման պարագաների մասին տվյալներ չկան։ Մինչև վերջերս, այն ծածկված էր կեղտով. միայն առաջին միջանցքն էր մատչելի։ 1998-2000 թվականներին կատարված աշխատանքի ընթացքում այն ամբողջովին և մանրակրկիտ կերպով փաստաթղթավորվեց։ Ռամզես X-ի մումիան չի հայտնաբերվել և չի նույնականացվել։ Թագուհի Թիթին թաղվել է արքաների հովտում, որտեղ հայտնաբերվել է նրա գերեզմանը (QV52):

Ըստ երևույթին, Ռամզես X-ը կառավարել է 3 կամ առավելագույնը 4 տարի, և ոչ թե 9-10։


== Գրականություն ==
История Древнего Востока. Зарождение древнейших классовых обществ и первые очаги рабовладельческой цивилизации. Часть 2. Передняя Азия. Египет / Под редакцией Г. М. Бонгард-Левина. — М.: Главная редакция восточной литературы издательства «Наука», 1988. — 623 с. — 25 000 экз.
Древний Восток и античность. // Правители Мира. Хронологическо-генеалогические таблицы по всемирной истории в 4 тт. / Автор-составитель В. В. Эрлихман. — Т. 1.

Рамсес 10
Рамсес 10
Категория:Правители Африки XII века до н. э.
Նեյրոքիմիա (հանդես)

Նեյրոքիմիա (հանդես), ամսագիրը տպագրում է աշխատանքներ նեյրոքիմիայի բոլոր բաժինների, ինչպես նաև նեյրոքիմիային վերաբերող հարակից գիտությունների՝ կենսաքիմիայի, կենսաօրգանական քիմիայի, մոլեկուլային կենսաբանության, մանրէաբանության և բժշկական կենսաքիմիայի վերաբերյալ։
Ամսագիրը տպագրում է ակնարկային հոդվածներ; փորձարարական հետազոտությունների նոր արդյունքներ պարունակող հոդվածներ, մեթոդական աշխատանքներ, կարճ հաղորդագրություններ, տեսական և բանավեճային բնույթի նյութեր, գրախոսականներ։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Ակչեմաղարա

Ակչեմաղարա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Յուրի Վերմիշև

Յուրի Քրիստափորի Վերմիշև (դեկտեմբերի 29, 1920(1920-12-29), Թիֆլիս, Վրաստանի Դեմոկրատական Հանրապետություն - մարտի 28, 2011(2011-03-28), Մոսկվա, Ռուսաստան), հրթիռային տեխնիկայի բնագավառի հայազգի գիտնական, գնդապետ։ Տեխնիկական գիտությունների դոկտոր (1971), պրոֆեսոր (1978): 
Գրիգոր և Կոնստանտին Վերմիշևների եղբայրը։


== Կենսագրություն ==
Կոնստանտին Վերմիշևը ծնվել է 1920 թվականին Թիֆլիսում` Քրիստափոր և Վարվառա (Արղության-Դոլգոռուկայա) Վերմիշևների ընտանիքում։ 1942 թվականին ավարտել է Լենինգրադի էլեկտրատեխնիկական ինստիտուտը, 1948 թվականին` Կապի ռազմական ակադեմիան։ 1948-1955 թվականներին աշխատել է Պաշտպանության նախարարության Մոսկվայի ԳՀԻ-4-ում, 1955-1961 թվականներին` ՊՆ 4-րդ վարչության թեմատիկ բաժանմունքի պետի տեղակալ, 1961-1981 թվականներին` կենտրոնական ԳՀԻ-45-ի (Մոսկվայի մարզ, քաղաք Բաբուշկինո) վարչության պետ-ինստիտուտի պետի տեղակալ, 1957 թվականից միաժամանակ դասավանդել է ՌԴ ռազմական բուհերում։
Աշխատանքները վերաբերում են հրթիռային տեխնիկային, բարդ տեխնիկական համակարգերի նախագծման ժամանակ լուծումների ինքնաշխատ փնտրման եղանակներին։ Ստեղծել և մշակել է բարդ, բազմաչափանիշային օբյեկտների համադրման տեսությունն ու մեթոդաբանությունը։


== Պարգևներ, մրցանակներ ==
ԽՍՀՄ պետական մրցանակ, 1974
ՌԴ կառավարության մրցանակ, 2001


== Անդամակցություն ==
ՌԴ բնական ԳԱ անդամ, 1992
Տեղեկատվայնացման միջազգային ակադեմիայի անդամ, 1993


== Գրականություն ==
Саркисян А.Е. Армяне-военные ученые, конструкторы, производственники и испытатели XX века.Т.2.-Ер.:"Амарас",2005, с.153-159.


== Երկեր ==
Основы управления ракетами / Ю. Х. Вермишев. – М. : Оборонгиз, 1968. – 320 с.
Вермишев Ю. Х. Методы автоматического поиска решений при проектировании сложных технических систем\ Ю.Х.Вермишев. -М.:Радио и связь,1982.-152 с.


== Ծանոթագրություններ ==
Զյակ-Իշմետովո

Զյակ-Իշմետովո (ռուս.՝ Зяк-Ишметово, բաշկիրերեն՝ Зәк-Ишмәт), գյուղ Ռուսաստանի, Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 748 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոդում

Զոդում, կարծր վիճակում գտնվող նյութերը զոդանյութով միացնելու պրոցես է։ Զոդման դեպքում հիմնական նյութն ու զոդանյութը փոխադարձաբար լուծվում և դիֆուզվում են։ Զոդանյութը լցվում է շինվածքի միացվող մասերի միջև եղած բացակը՝ զոդման միաձույլ կար ստանալու նպատակով։ Զոդումով ստանում են չերկատվող միացումներ՝ պողպատից, թուշից, ապակուց, գրաֆիտից, սիևթետիկ և այլ նյութերից պատրաստված շինվածքներում։ Մետաղի Զոդումով կատարվում է կարծր և փափուկ զոդանյութերով։ Առաջին դեպքում զոդում կատարվում է գազայրիչներով, էլեկտրական աղեղով, բարձր հաճախականության հոսանքներով՝ մուֆելային, թունելային նաև այլ վառարաններում։ Փափուկ զոդանյութերով զոդում կատարվում է զոդիչներով, գազայրիչներով, հալված զոդանյութերով լցված վաննայի մեջ խորասուզելով և այլն։


== Ծանոթագրություններ ==
Վիդերնայա Վիսկա

Վիդերնայա Վիսկա (ռուս.՝ Выдерная Виска), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սոյմա գետի ձախ ափից 22 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083414
Կոդը ըստ հիդրոլոգիական հետազոտության (ՌԴ) — 103008341
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Խալիլ փաշա

Խալիլ փաշա, ծագումով հայ Օսմանյան կայսրության պետական գործիչ։ Սուլթան Ահմեդ Ա-ի (1610-1623) օրոք եղել է եպարքոս։ Մանկահավաքի ժամանակ տարվել է Պոլիս, բռնի կերպով իսլամացվել։ Նա սադրազամություն է արել Մուսթաֆա Ա և Օսման Բ սուլթաններին։
1609 թվականին ծովամարտի մելիտացիների դեմ ծովամարտի դուրս գալով գերել է 10 նավ և դրա համար ստացել է վեզիրի կոչում ու ամուսնացել սուլթան Ահմեդ Դ-ի դստեր հետ։
Վեզիր է եղել նաև Մուստաֆա Ա, Օսման Բ, Մուրադ Դ սուլթանների օրոք։ Այնուհետև դարձել է Մեծ վեզիր։ 1619 թվականին թուրք-պարսկական պատերազմի ժամանակ ստիպել է Շահ Աբասին հաշտության պայմանագիր կնքել։ 1620 թվականին կարճ ժամանակով հեռացվել է պաշտոնից, այնուհետև կրկին վերադարձել է պաշտոնին։ 1621 թվականին կռիվներ է մղել լեհերի դեմ, իսկ 1626-1627 թվականներին կրկին վերադարձել է Մեծ վեզիրի պաշտոնին։


== Աղբյուր ==
Հ. Ստեփանյան «Հայերի ներդրումն Օսմանյան կայսրությունում», Երևան, էջ 336
Ռեզեկնե

Ռեզեկնե (լատվ.` Rēzekne), քաղաք Լատվիայի հանրապետության Լատգալիա երկրամասում։ Մայրաքաղաք Ռիգայից գտնվում է 242 կմ դեպի արևելք, իսկ ռուս-լատվիական պետական սահմաններից` 63 կմ դեպի արևմուտք։ 2008 թ.-ի մարդահամարի տվյալներով Ռեզեկնեի բնակչությունը կազմում է 35 883 մարդ։


== Քույր քաղաքներ ==
 Չենստոհովա, Լեհաստան
 Վիտեբսկ, Բելառուս
 Արենդալ, Նորվեգիա


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Վիլանովա սուլ Արդա

Վիլանովա սուլ Արդա  (իտալերեն՝ Villanova sull'Arda), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը ըստ 2008 թվականի տվյալների, կազմում է 1904 մարդ։ Բնակչության միջին խտությունը՝ 53 մարդ/կմ²։ Զբաղեցնում է 36 կմ² տարածք։ Փոստային ինդեքս՝ 29010։ Հեռախոսային կոդը՝ 0523։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0523 837927
Էլեկտրոնային փոստ՝ comune.villanova@sintranet.it
Պաշտոնական կայք՝ http://www.comune.villanova.pc.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կրասնոֆարֆորնի

Կրասնոֆարֆորնի (ռուս.՝ Краснофарфорный), գյուղ Ռուսաստանի Նովգորոդի մարզի Չուդովսկի շրջանի կազմում։
Բնակչությունը 2008 թվականին գրանցված տվյալներով կազմում էր 1578 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաշտունի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Տաշտուն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 13 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(4461) Սայամա

(4461) Սայամա (անգլ.՝ Sayama), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 5-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,856886 ա. մ., առավելագույնը մոտենում է 2,4935 ա. մ. հեռավորության վրա և հեռանում 3,2202 ա. մ.։ Արեգակի շուրջ մեկ ամբողջական պտույտ է կատարում 1763,75 երկրային օրվա ընթացքում, իր ուղեծրով շարժվելով միջինում 0,20411 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4461) Սայամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թարլակ

Թարլակ, (թագալերեն՝ Lungsod ng Tarlac), Ֆիլիպիններում գտնվող քաղաք, Կենտրոնական Լուսոն տարածաշրջանի, համանուն նահանգի վարչական կենտրոնը։


== Աշխարհագրություն ==
Գտնվում է նահանգի կենտրոնական մասում։ Քաղաքի տարածքը կազմում է 274.66 կմ²։ Վարչականորեն այն բաժանված է 76 բարանգայի։ Քաղաքի միջին բարձրությունը ծովի մակարդակից կազմում է 24 մետր, իսկ արևմտյան ծայրամասում այն հասնում է մինչև 50 մետրի։ Քաղաքի միջով հոսում է փոքր Թարլակ գետը։


== Բնակչություն ==
Քաղաքի բնակչությունը՝ ▲385 398 մարդ (մայիսի 1, 2020)։


== Լեզուներ ==
Բնակչության 44%-ը խոսում է մայրենի լեզվով։ Մյուսները խոսում են թագալերեն (12.4%): Քաղաքում այլ տարածաշրջանային բարբառներով նույնպես խոսում են։


== Պատկերասրահ ==

		


== Ծանոթագրություններ ==


== Արտաքին հղումներ ==
Tarlac City պաշտոնական կայքէջ Archived 2016-03-04 at the Wayback Machine.
Թարլակը Tarlacprovince.com կայքում Archived 2012-01-02 at the Wayback Machine.
Տեղեկատվություն Ֆիլիպինյան վիճակագրական մարմնի կողմից Թարլակի մասին Archived 2015-11-13 at the Wayback Machine.
Ժուան Մոնլևադի

Ժուան Մոնլևադի (պորտ.՝ João Monlevade), համայնք Բրազիլիայում՝ Մինաս Ժերաիս նահանգի կազմում։ Մտնում է Իտաբիրայի գավառ կազմի մեջ։ Բնակչությունը կազմում է 72 122 մարդ՝ 2010 թվականի տվյալներով։ Գրավում է 99,283 կմ² տարածք։ Բնակչության խտությունը՝ 726,4 մարդ/կմ²։


== Պատմություն ==
Քաղաքը հիմնադրվել է 1948 թվականի ապրիլի 29-ին։


== Վիճակագրություն ==
Համախառն ներքին արտադրանքը կազմել է 1.047.748.332,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 15.047,15 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,819 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման լեռնային է և արևադարձային։
Գրանտ շրջան (Կենտուկի)

Անվան այլ կիրառումների համար տե՛ս՝ Գրանտ շրջան (այլ կիրառումներ)Գրանտ շրջան (անգլ.՝ Grant County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 673 կմ² է, բնակչությունը՝ 24.662 մարդ (2010 թվականի տվյալներով)։ Շրջկենտրոնն է Վիլյամսթաուն բնակավայրը։ Կազմավորվել է 1820 թվականին։
Գուչի (երգ)

«Գուչի» ռուս հիփ հոփ կատարող Տիմատիի և ռուս երգիչ Եգոր Կրիդի կատարմամբ երգ։ Այն թողարկվել է 2018 թվականի մայիսի 17-ին Black Star լեյբլում։


== Երաժշտական տեսահոլովակ ==
Երգի տեսահոլովակը պաշտոնապես հեռարձակվել է 2020 թվականի մայսիսի 22-ին Տիմատիի Յություբյան ալիքում։
Տեսահոլովակի ժամանակ կատարողները բրենդային շորերի գրվածքներով և ադլիբների միջոցով քննադատեցին ռեփի նոր դպրոցին, նշեցին Ռուսաստանի ֆուտբոլի հավաքականի խաղը և 2018 թվականի Գուչի ընկերության նորաձևության տան նորաձև հավաքածուի ցուցահանդեսը։ Ռուս երգչուհի և բլոգեր Կլավա Կոկայի խոսքերով, որը մասնակցել է երաժշտական տեսահոլովակի ձայնագրմանը, նկարահանումները տեղի են ունեցել  Դոլգոպրուդնի  քաղաքում։ Տեսահոլովակի ռեժիսորը Պավել Խուդյակովն է ։
Օրվա ընթացքում տեսահոլովակը հավաքեց 5,5 միլիոն   դիտում և գլխավորեց ՅուԹյուբի ռուսական հատվածի թրենդները ։


== Բնութագրեր ==
Ռուսական երաժշտական ժամանցային TNT Music ալիքը նշեց, որ երգի թրեպ բիթը  հաճախ և հնչեղ ձայների միջոցով մոդայիկ կերպով ուղեկցվում է վստահ ռեփ հատվածներով, որոնցով Կրիդը և Տիմատին չեն ամաչում պարծենալ։


== Շքերթներ ==


=== Շաբաթական չարթեր ===


=== Ամսական չարթեր ===


=== Տարեկան չարթեր ===


== Ծանոթագրություններ ==
Ֆրամիկուր

Ֆրամիկուր (ֆր.՝  Framicourt), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 163 մարդ, բնակչության խտությունը` 32.47 մարդ/կմ²: Բնակավայրը զբաղեցնում է 5.02 կմ² տարածք:


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 50 կմ արևմուտք:


== Բնակչություն ==


== Տնտեսություն ==
2010 թվականին ուներ 107 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 27: Ակտիվության ցուցանիշը կազմում է 74,8 %: 80 աշխատունակ մարդկանցից աշխատել է 72 անձ (42 տղամարդ և 30 կին): Գործազուրկ են եղել 8 անձ (4 տղամարդ և 4 կին): 27 անաշխատունակներից 10-ը եղել են աշակերտներ կամ ուսանողներ, 4-ը` թոշակառուներ, իսկ 13-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աելիտա Դոլուխանյան

Աելիտա Գուրգենի Դոլուխանյան (փետրվարի 14, 1942(1942-02-14), Վայք, Հայկական ԽՍՀ, ԽՍՀՄ), գրականագետ։ Բանասիրական գիտությունների դոկտոր (1989), պրոֆեսոր (1990), ՀՀ ԳԱԱ թղթակից անդամ (2010)։ ՀՀ մշակույթի վաստակավոր գործիչ (2012)։ Հայաստանի գրողների միության անդամ (2001)։


== Կենսագրություն ==
Աելիտա Դոլուխանյանը ծնվել է 1942 թվականին Ազիզբեկովում։ 1959 թվականին ավարտել է Երևանի Ստեփան Շահումյանի անվան թիվ 1 միջնակարգ դպրոցը, 1964 թվականին՝ Խաչատուր Աբովյանի անվան հայկական պետական մանկավարժական ինստիտուտի պատմալեզվագրական ֆակուլտետը, սովորել է նաև ասպիրանտուրայում։ 1969-1990 թվականներին եղել է ինստիտուտի հայ գրականության ամբիոնի դոցենտ, 1990 թվականից պրոֆեսոր, հայ գրականության և նրա դասավանդման մեթոդիկայի ամբիոնի վարիչ։ Մանուկ Աբեղյանի անվան գրականության ինստիտուտի մասնագիտացված խորհրդի անդամ է, Խաչատուր Աբովյանի անվան ՀՊՄՀ կառավարման խորհրդի անդամ, ՀՀ նախագահի մրցանակի հանձնախմբի անդամ։
Դոլուխանյանի հեղինակած գրականագիտական հոդվածները լույս են տեսել ռուսերեն, ֆրանսերեն, լեհերեն, անգլերեն։ Հրատարակել է «Եվրոպացի հայագետներ» մատենաշարի վեց հատորները։ Թարգմանություններ է կատարել ռուսերենից, անգլերենից, ֆրանսերենից։ Մասնակցել է միջազգային գիտաժողովների Հայաստանում, Վրաստանում, Ֆրանսիայում, ԱՄՆ-ում և այլուր։


== Պարգևներ, մրցանակներ ==
ՀՀ մշակույթի վաստակավոր գործիչ (2012)
ՀՀ ԿԳ նախարարության Ոսկե մեդալ (2012)
ՀՀ մշակույթի նախարարության Ոսկե մեդալ (2012)
«Ֆրեդերիկ Ֆեյդին հայագետ» գրքի համար արժանացել է ՀԳՄ Նիկոլ Աղբալյանի անվան մրցանակի (2008)
«Խաչատուր Աբովյան» մեդալ (2008)
Մովսես Խորենացու մեդալ (2003)


== Երկեր ==
Ֆրեդերիկ Մակլերը հայագետ, Երևան, 2011։
Ներսես Մոկացի (կյանքը, գործունեությունը), Ս. Էջմիածին, 2009։
Ֆրեդերիկ Ֆեյդին հայագետ («Եվրոպացի հայագետներ») 5-րդ, Երևան, 2008։
Հայ ժողովրդական բանահյուսություն (ուսումնական ձեռնարկ), Երևան, 2008։
Դրվագներ հայ գրաքննադատական մտքի պատմությունից, Ե., «Զանգակ 97», հրատ., 2009, 223 էջ։


=== Աշխատություններ ===
Աելիտա Դոլուխանյան. «Անանիա Շիրակացին միջնադարյան հայ մատենագիրների գնահատմամբ» Archived 2020-08-07 at the Wayback Machine.
«Եզակի միջնադարագետը» (Ասատուր Մնացականյանի 100-ամյա հոբելյանին) պատմաբանասիրական հանդես №1, 2012, էջ 277-282
«Անվանի գրականագետը» (Եղիշե Պետրոսյանի ծննդյան 100-ամյակի առթիվ) պատմաբանասիրական հանդես №1, 2012, էջ 244-248
«Տաղանդավոր լեզվաբանն ու մեծ մանկավարժը» (ՀՀ ԳԱԱ թղթակից անդամ Աշոտ Արսենի Աբրահամյանի ծննդյան 90-ամյակին), պատմաբանասիրական հանդես № 1, 2008, էջ 290-294


== Ծանոթագրություններ ==


== Արտաքին հղումներ ==
Նշագիր՝ Աելիտա Դոլուխանյան
Հարցազրույց - Աելիտա Դոլուխանյան
«Զանգակ» հրատարակչություն, Աելիտա Դոլուխանյան
Մալե-Նազե

Մալե-Նազե, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սոուսկանիխա (Բիայի վտակ)

Անվան այլ կիրառումների համար տե՛ս՝ Սոուսկանիխա (այլ կիրառումներ)Սոուսկանիխա (ռուս.՝ Соусканиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բիա գետի ձախ ափով՝ 85 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100212115100001295
Հիդրոլոգիական ուսումնասիրությունների կոդը - 115100129
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վալտեր Անդրեաս Շվարց

Վալտեր Անդրեաս Շվարց (գերմ.՝ Walter Andreas Schwarz, հունիսի 2, 1913(1913-06-02), Աշերսլեբեն, Գերմանիա - ապրիլի 1, 1992(1992-04-01), Հայդելբերգ, Կարլսրուեի ադմինիստրատիվ օկրուգ, Բադեն-Վյուրթեմբերգ, Գերմանիա), գերմանացի երգիչ, երգահան, գրող, հեղինակ ռադիո դրամաների և թարգմանիչ։ Ներկայացրել է Գերմանիան առաջին՝ Եվրատեսիլ 1956 երգի մրցույթում «Im Wartesaal Zum Großen Glück» երգով։


== Աշխատանքներ ==


=== Վեպեր ===
Die Frucht der Ungesetzlichkeit (1982)
Der Bürger Karl Marx aus Trier (1983)


=== Ռադիո դրամաներ ===
Der Untertan (1965)
Anna Karenina (1967)
Don Quijote (1964)
Jud Süß (1986)
The Hitchhiker's Guide to the Galaxy (1990–1991)


== Ծանոթագրություններ ==